ΓΡΑΠΤΗ ΕΡΩΤΗΣΗ E-3151/01

υποβολή: Luciano Caveri (ELDR) προς την Επιτροπή

(14 Νοεμβρίου 2001)

Θέμα: Σήραγγα του Λευκού Όρους

Οιπουργοί Μεταφορών της Ιταλίας και της Γαλλίας όρισαν ως ημερομηνία επαναλειτουργίας της ανανεωμένης Σήραγγας του Λευκού Όρους την 15η Δεκεμβρίου τρέχοντος έτους, αναγγέλλοντας ταυτόχρονα και το άνοιγμα της κυκλοφορίας για τα βαρέα οχήματα κατά τις επόμενες εβδομάδες. Σύμφωνα με την επιλογή που προκρίθηκε, οι δύο σήραγγες, του Λευκού Όρους και του Frjus, θα χρησιμοποιούνται εναλλάξ ως μονόδρομοι, σαν να επρόκειτο — όπως ειπώθηκε — για μία ενιαία σήραγγα με δύο γαλαρίες. Η επιλογή αυτή έτυχε επικρίσεων από τις ενδιαφερόμενες περιοχές των Άλπεων, αν και από διαφορετικές σκοπιές.

Λαμβάνονταςπόψη ότι αμφότερες οι σήραγγες περιλαμβάνονται σε δύο διαδρομές οι οποίες, με αίτημα της Ιταλίας και της Γαλλίας, αποτελούν μέρος του διευρωπαϊκού δικτύου μεταφορών, και δεδομένου ότι και οι δύο αυτές σήραγγες αναφέρονται στη Λευκή Βίβλο για τις Μεταφορές, η οποία αν και πρόσφατη, αποκλείει τη χρήση τους ως διαδρομών διπλής κατεύθυνσης, τίθεται στην Επιτροπή το ερώτημα κατά πόσο η πρόσφατη ιταλογαλλική επιλογή είναι συμβατή με το κοινοτικό δίκαιο και αν θα ήταν σκοπιμότερο να γίνει δεκτή η ευρέως πλειοψηφούσα πρόταση στην Κοιλάδα της Αόστα σύμφωνα με την οποία θα πρέπει να ληφθούν μέτρα για τον δραστικό περιορισμό της κυκλοφορίας βαρέων οχημάτων.

Απάντηση της κ. de Palacio εξ ονόματος της Επιτροπής

(11 Ιανουαρίου 2002)

Η Επιτροπή θεωρεί ότι η σήραγγα του Mont Blanc μπορεί να ξανανοίξει μόνον εφόσον τηρούνται συγκεκριμένα κριτήρια ασφάλειας και εφόσον ανταποκρίνεται σε όλες τις προϋποθέσεις ασφάλειας. Εντούτοις, δεν εμπίπτει στο πεδίο των εξουσιών της Επιτροπής η δυνατότητα να διατυπώσει προκαταρκτική σύμφωνη γνώμη σχετικά με το εκ νέου άνοιγμα της σήραγγας του Mont-Blanc και τις ειδικές κανονιστικές διατάξεις περί κυκλοφορίας σε αυτό. Ηλοποίηση των μελετών και των εργασιών, καθώς και η διακρίβωση των συνθηκών ασφαλείας και κυκλοφορίας ενόψει νέου ανοίγματος της σήραγγας, αποτελούν αποκλειστικά και μόνο αρμοδιότητα των εθνικών αρχών της Γαλλίας και της Ιταλίας. Αυτό ισχύει παράλληλα για τα ελαφρά οχήματα και τα οχήματα μεγάλου βάρους.

Οιπουργοί μεταφορών της Γαλλίας και της Ιταλίας κ.κ. Gayssot και Lunardi εγγυήθηκαν την ασφάλεια της κυκλοφορίας στη σήραγγα αυτή. Αναμένεται ότι έως το Δεκέμβριο του 2001 θα έχουν συγκεντρωθεί οι απαραίτητες προϋποθέσεις για να ανοίξει εκ νέου η συγκεκριμένη σήραγγα.

Πρέπει να σημειωθεί ότι στη Λευκή Βίβλο για την κοινή πολιτική μεταφορών ενόψει του 2010 με τίτλο: η ώρα των επιλογών(1), η Επιτροπή ανακοίνωσε ότι πρόκειται να προτείνει ευρωπαϊκές διατάξεις κανονιστικού χαρακτήρα για τον καθορισμό των ελαχίστων προτύπων που θα εγγυώνταιψηλό επίπεδο ασφάλειας για τους χρήστες του οδικού και σιδηροδρομικού δικτύου στις σήραγγες. Προς τούτο θαποβάλει πρόταση στη Κοινοβούλιο και στο Συμβούλιο στις αρχές του 2002. Η πρόταση αναμένεται να καλύπτει όλες τις πτυχές της ασφάλειας συμπεριλαμβανομένων των κανόνων κυκλοφορίας.

Η Επιτροπή θεωρεί ως θέμα απόλυτης προτεραιότητας μεσοπρόθεσμα για τον έλεγχο της ροής των οδικών μεταφορών στην περιοχή των Άλπεων, και ιδίως μάλιστα στον τομέα του Mont-Blanc, τηνλοποίηση και τη θέση σε επιχειρησιακή λειτουργία το ταχύτερο δυνατόν των δύο σιδηροδρομικών αξόνων που έχουν ήδη αναφερθεί στους προσανατολισμούς του 1996(2) για το διευρωπαϊκό δίκτυο μεταφορών, ήτοι τον άξονα Λυών — Τουρίνου και τον άξονα του Μπρένερ. Επιπλέον, προτείνει μία προσέγγιση που να αντανακλά καλύτερα το κόστος έκαστου μεταφορικού μέσου, ώστε να διευκολυνθεί η εξισορρόπηση της χρήσης των επί μέρους μεταφορικών μέσωνπέρ των ολιγότερο ρυπογόνων.

(1) COM(2001)τελικό.

(2) Απόφαση αριθ. 1692/96/ΕΚ του Ευρωπαϊκού Κοινοβουλίου και του Συμβουλίου, της 23ης Ιουλίου 1996, περί των κοινοτικών προσανατολισμών για την ανάπτυξη του διευρωπαϊκού δικτύου μεταφορών, ΕΕ L 228 της 9.9.1996.